På en gård nær Nibe har en flok veterantraktor-entusiasister lørdag hygget sig med at sprede tonsvis af møg ud på markerne. Bare sådan for nostalgiens skyld. Med en fuld læsset god gammeldags møgspreder spændt efter sin mere end 50 år gamle traktor er Erik Buus klar til at køre i marken. - Det er bare sjovt. Man mindes jo dengang, man var ung, for det var jo det, som man gjorde dengang, siger Erik Buus, der er medlem af Nibeegnens Veterantraktor Laug. Ligesom de 30 andre i Nibeegnens Veteran-traktor Laug, så har også Erik Buus brugt masser af tid på at renovere sin David Brown 990-er fra 66, som han har et helt særligt forhold til. - I 1966 arbejdede jeg på en gård, hvor min traktor blev købt. Der var jeg kun 16 år, siger Erik Buus. Sidst i oktober vender Nibeegnens Veterantraktor Laug tilbage til markerne, når der skal tages roer op.
For en flok veterantraktor-entusiasister har lørdag haft en rigtig møgdag.